钦定古今图书集成/明伦汇编/氏族典/第191卷 > 萧奕辅
## 钦定古今图书集成/明伦汇编/氏族典/第191卷 > 萧奕辅

按《广东通志》：“奕辅，字翌猷，东莞人。泰昌元年恩贡。天
启辛酉，隽南雍，连登壬戌进士，授知福建长汀县。丁
内艰，补河南叶县。推广西道御史，按浙著声，晋太仆
寺少卿。免驿驹留滞，公私交通。出抚福建，破情面，发
奸贪，正己率属，四载吏治民安，山海诸盗咸以辑宁。
历叙平寇功，加俸服三级。因时议弗合，告归家居。崇”
祯甲申，闻燕京之变，悲愤卒于家。